[{"text_idx": "#000000", "text": "Kuidas ta\u0308ispuitmo\u0308o\u0308blit hoida ja hooldada?"}, {"text_idx": "#000001", "text": "Puit on imeilus mo\u0308o\u0308bli materjal \u2013 stiilne, naturaalne ja silmale nauditav. Kuidas on aga lood puitmo\u0308o\u0308bli hooldamisega? Kas ilu no\u0303uab ohvreid? Kas ta\u0308ispuidust mo\u0308o\u0308bli hooldus on va\u0308ga keeruline ja ajakulukas?"}, {"text_idx": "#000002", "text": "Tegelikult see nii ei ole. Puitu on vaja regulaarselt puhastada ja sellega heaperemehelikult u\u0308mber ka\u0308ia nii, nagu iga teise materjaliga. Lisaks on veel mo\u0303ned isea\u0308rasused, mida puidu juures silmas pidada."}, {"text_idx": "#000003", "text": "Na\u0308iteks see, et puit on elav materjal ja seeto\u0303ttu allub keskkonnale ning keskkonnamuutustele. Puit on ku\u0308ll tugev, aga mitte nii tugev kui kivi. Samas on tema eeliseks see, et kahjustuse korral on vo\u0303imalik mo\u0303lgid, kriimustused ja praod va\u0308lja lihvida ning ese uuesti viimistleda."}, {"text_idx": "#000004", "text": "Kui teame puidu omadusi, oskame temaga u\u0308mber ka\u0308ia. Ja ha\u0308sti hoitud puitmo\u0308o\u0308bel kestab va\u0308ga pikalt."}, {"text_idx": "#000005", "text": "Kuidas hoolitseda puitmo\u0308o\u0308bli eest nii, et sellest ise vo\u0303imalikult kaua ro\u0303o\u0303mu tunda ja heas korras tulevastele po\u0303lvedele edasi pa\u0308randada \u2013 sellest ka\u0308esolevas postituses juttu teemegi."}, {"text_idx": "#000006", "text": "Ta\u0308ispuitmo\u0308o\u0308bel tahab regulaarset hooldust ja stabiilseid keskkonnatingimusi."}, {"text_idx": "#000008", "text": "1. Tolm on kergelt abrasiivne ning vo\u0303ib aja jooksul puitpinnal va\u0308ikseid kriime tekitada. Seepa\u0308rast vo\u0303iks puitmo\u0308o\u0308blilt tolmu pu\u0308hkida va\u0308hemalt korra na\u0308dalas."}, {"text_idx": "#000009", "text": "Puhastamiseks sobib ideaalselt mikrokiud vo\u0303i puuvillane lapp, mis on kergelt niiske. Ja lapi vo\u0303id niiskeks teha ta\u0308iesti tavalise veega \u2013 siis saad kindel olla, et ei kasuta puidule vo\u0303i viimistlusele sobimatuid aineid. Paljud puhastusvahendid sisaldavad silikooni, mis muudab puitpinna ku\u0308ll ilusaks-sa\u0308ravaks, aga pikapeale moodustab kihi, mis hoopis to\u0303mbab tolmu ligi. Seega on ko\u0303ige lollikindlam kasutada lihtsalt vett. Kui eelistad siiski puhastusvahendit, vali silikooni- ja vahavaba."}, {"text_idx": "#000010", "text": "A\u0308ra kasuta ma\u0308rga lappi, sest liigne niiskus vo\u0303ib puitpinda kahjustada. Et mo\u0308o\u0308blile kindlasti u\u0308leliigset niiskust ei ja\u0308a\u0308ks, vo\u0303id pa\u0308rast niiske lapiga pu\u0308hkimist veel kuiva lapiga pinna u\u0308le to\u0303mmata."}, {"text_idx": "#000011", "text": "Pa\u0308rast koristamist puhasta kindlasti lapp tolmust. Ja\u0308lgi, et kasutad pu\u0308hkimiseks alati puhast lappi! Tolmuse ja musta lapi kasutamine vo\u0303ib pikas perspektiivis puitpinda kahjustada."}, {"text_idx": "#000012", "text": "Pu\u0308hkida soovitatakse ovaalsete liigutustega piki puusu\u0308u\u0308d (mustrit)."}, {"text_idx": "#000013", "text": "2. Kui vesi vo\u0303i mo\u0303ni muu vedelik lauale tilgub, loksub vo\u0303i u\u0308mber la\u0308heb, tuleks see koheselt a\u0308ra pu\u0308hkida. Kui vedelik puitpinnale pikemaks ajaks seisma ja\u0308a\u0308b, vo\u0303ib ta ajapikku viimistlusest la\u0308bi imbuda ja pinnale valged laigud tekitada. Laikude tekkimisest ja eemaldamisest teeme allpool veel ta\u0308psemalt juttu."}, {"text_idx": "#000014", "text": "Mida teha, et puitmo\u0308o\u0308bel kestaks aastaku\u0308mneid?"}, {"text_idx": "#000016", "text": "2. Kruuside, klaaside, taldrikute all kasuta (kuuma)alused. Kuum vo\u0303ib puitpinnale valged laigud ja\u0308tta."}, {"text_idx": "#000017", "text": "3. Kasuta vildist aluseid vo\u0303i pehmendusi lampide, vaaside ja muude dekoratiivsete vidinate all, et need puitpinda a\u0308ra ei kriibiks."}, {"text_idx": "#000018", "text": "4. Ka pikaaegne plastikust, nailonist ja kummist materjalide (nt elektroonikaseadmete) hoidmine puitpinnal vo\u0303ib seda kahjustada. Seega kasuta aluseid vo\u0303i pehmendusi."}, {"text_idx": "#000019", "text": "5. Kui kirjutad puidust laual so\u0303brale su\u0308nnipa\u0308eva kaarti, pane midagi alla. Puit on pehme ja sinu kiri vo\u0303ib la\u0308bi paberi puitpinnale ja\u0308a\u0308da."}, {"text_idx": "#000020", "text": "Kui kirjutad, pane midagi alla"}, {"text_idx": "#000021", "text": "6. Puitmo\u0308o\u0308blile ei sobi suur temperatuuri ja niiskuse ko\u0303ikumine. Seega hoia puitmo\u0308o\u0308bel eemal soojusallikatest nagu na\u0308iteks ahjud ja pliidid."}, {"text_idx": "#000022", "text": "Ideaalne kodune temperatuur puitmo\u0308o\u0308bli jaoks on keskmiselt 21-22 kraadi ja niiskuse tase 40-60%. Tavaliselt ongi siseruumides just sellised puitmo\u0308o\u0308blile sobilikud tingimused \ud83d\ude42"}, {"text_idx": "#000023", "text": "7. Puitmo\u0308o\u0308bli va\u0308rvus vo\u0303ib pikalt pa\u0308ikese ka\u0308es seistes muutuda. Kui ja\u0308tta uus laualambiga diivanilaud pa\u0308ikese ka\u0308tte seisma, siis mo\u0303ne kuu pa\u0308rast vo\u0303id avastada, et lambi all olnud pind on hoopis teist va\u0308rvi kui u\u0308leja\u0308a\u0308nud laud. Seega muuda aeg-ajalt asjade asukohta. Soovitav on puitmo\u0308o\u0308blit varjus hoida."}, {"text_idx": "#000024", "text": "Pa\u0308ike muudab puidu va\u0308rviFoto allikas: "}, {"text_idx": "#000025", "text": "Kuidas vabaneda puitpinnale tekkinud kuuma- ja veekahjustustest?"}, {"text_idx": "#000026", "text": "Kuumaalused ei ole lihtsalt mingid dekoratiivsed pisiasjad, mis vo\u0303ivad koju ko\u0308o\u0308gikapi sahtlipo\u0303hja ununeda. Puit ei ole vee- ega kuumakindel. Kui me kogemata kuuma vo\u0303i ma\u0308rja tassi otse ta\u0308ispuidust lauale unustame, vo\u0303ib juhtuda, et tassi alla tekib valge laik. See laik tekib siis, kui niiskus tungib viimistluse sisse ja tekitab sinna mikroskoopilised \u201ctaskud\u201d. Valgetest laikudest vabanemiseks peab vabanema \u201ctaskutest\u201d."}, {"text_idx": "#000027", "text": "Katsetatud on erinevaid variante, alates majoneesiga ma\u0308a\u0308rimisest kuni hambapastaga ho\u0303o\u0303rumiseni. Meetodi to\u0303husus oleneb kindlasti ka konkreetsest mo\u0308o\u0308bliesemest \u2013 mis puit, milline viimistlus, kas valge laigu tekkimisest on kaua aega mo\u0308o\u0308das jne."}, {"text_idx": "#000029", "text": "Vaata videost, kuidas triikrauaga puitpinnalt valged laigud va\u0308lja \u201ctriikida\u201d. Triikraual lu\u0308lita sisse keskmine kuumus. Auru a\u0308ra kasuta. Triigi la\u0308bi puuvillase lapi ja ja\u0308lgi, et sa riidelappi kogemata laua ku\u0308lge ei ko\u0303rvetaks:"}, {"text_idx": "#000030", "text": "Kui puidust mo\u0308o\u0308bliesemele on aja jooksul mingi imelik lo\u0303hn ku\u0308lge hakanud, oleneb lo\u0303hna eemaldamine puidu omadustest, kui tihe puit on, millist viimistlust kasutati ja mis on lo\u0303hna po\u0303hjustanud."}, {"text_idx": "#000031", "text": "Na\u0308iteks kopituslo\u0303hna vastu vo\u0303ib proovida vanakooli meetodit \u2013 a\u0308a\u0308dika ja vee lahust. Sega u\u0308ks osa vett u\u0308he osa 5% a\u0308a\u0308dikaga, tee puhas lapp lahusega niiskeks ning pu\u0308hi mo\u0308o\u0308bel sellega u\u0308le."}, {"text_idx": "#000032", "text": "Suitsulo\u0303hna vastu vo\u0303itlemiseks aitab sidrunio\u0303li."}, {"text_idx": "#000033", "text": "Ta\u0308ispuitmo\u0308o\u0308bli o\u0303litamiseks vo\u0303id kasutada a\u0308a\u0308dika ja oliivio\u0303li lahust"}, {"text_idx": "#000034", "text": "Ta\u0308ispuitmo\u0308o\u0308blit o\u0303lita siis, kui see muutub tuhmiks vo\u0303i ebau\u0308htlaseks. O\u0303litamisega ei tasu u\u0308le pingutada, sest liigne o\u0303litamine vo\u0303ib tekitada puidu pinnale tolmu koguva kihi."}, {"text_idx": "#000035", "text": "Puiduo\u0303li saad kerge vaevaga osta ehituspoest. Alternatiiv on kasutada isetehtud o\u0303li. Selleks sega kokku u\u0308ks osa 5% a\u0308a\u0308dikat ja kolm osa oliivio\u0303li. O\u0303li niisutab puitu ja a\u0308a\u0308dikas puhastab. Segamiseks kasuta spreipudelit vo\u0303i mingit anumat, mida saab raputada. Pihusta lahus puhtale puuvillasele lapile ning ho\u0303o\u0303ru sellega puitpinda piki puusu\u0308u\u0308d. U\u0308leliigne o\u0303li eemalda kuiva puhta lapiga. Poleerimiseks kasuta mikrokuidlappi. Enne vahendi kasutamist testi seda mo\u0308o\u0308blieseme va\u0308hema\u0308rgatavas kohas."}, {"text_idx": "#000036", "text": "Puidu viimistlemine \u2013 milleks ja mis vahendiga?"}, {"text_idx": "#000037", "text": "To\u0303ena\u0308oliselt ei ole siin ilmas midagi rahuldustpakkuvamat kui oma ka\u0308teto\u0308o\u0308ga tegelemine, selle tulemuse nautimine ja jagamine."}, {"text_idx": "#000038", "text": "Saare puit on tugev ja elastne"}, {"text_idx": "#000039", "text": "Saar on ja\u0308rjekorde suur, vo\u0303imas ja tugev puu, mis on meie Eestimaa aladel juba ammusest ajast"}, {"text_idx": "#000040", "text": "5 po\u0303hjust, miks puit on u\u0308ks keskkonnaso\u0303bralikumaid materjale"}, {"text_idx": "#000041", "text": "Keskkonnateadlikkusest ja hoolivusest meid u\u0308mbritseva suhtes on saamas loomulik osa inimeste mo\u0303tteviisist u\u0308le kogu maailma. Kuidas,"}, {"text_idx": "#000042", "text": "5 po\u0303hjust, miks reguleeritava laua kasutamine sinu tervisele head teeb"}, {"text_idx": "#000044", "text": "Milline puidust laud koju valida?"}, {"text_idx": "#000045", "text": "Kodu sisustamine vo\u0303ib olla paras pa\u0308hkel \u2013 mis stiilis, mis va\u0308rvi, mis materjali mo\u0308o\u0308blit valida. Kas"}, {"text_idx": "#000046", "text": "Puidu kuivatamine on puitmo\u0308o\u0308bli tootmisel u\u0308lioluline samm"}, {"text_idx": "#000047", "text": "Puud sisaldavad vett puujuurteni leheotsteni. Vesi on oluline fotosu\u0308nteesiks, see kannab edasi puule vajalikke suhkruid, toitaineid,"}]